اسپیده ( هامرگ – هـَـیک ) ترک ات و بٹ ءِ چیپل چه اسپیده در اهت .
_ من ودی بوتں ! _ آئی گوئشت .
_ من هم ودی بوتں !  _ مرگ ءِ چیپل گوئشت .
_ من لوٹاں که گوں تو سنگت ببیاں ! _ بَث ءِ چیپل گوئشت .
_ من هم ! _ چیپلک گوئشت .
_ من په تــَـرّ و گرد ءَ رواں ، _ بٹ ءِ چیپل گوئشت .
_ من هم ، _ چیپلک گوئشت .
_ من کــَلّے جنان ! _ بٹ ءِ چیپل گوئشت .
_ من هم ! _ چیپلک گوئشت .
_ من کرمے ودی کت ! _ بٹ ءِ چیپل گوئشت .
_ من هم ! _ چیپلک گوئشت .
_ من مُلاؤکے ( پرونکے ) گپت ! _ بٹ ءِ چیپل گوئشت .
_ من هم ! _ چیپلک گوئشت .
_ من چه پگٹ ( پُگــُـل )ءَ نترساں ! _ بٹ ءِ چیپل گوئشت .
_ من… من …من هم … ! _ چیپلک من .. من … کناں گوئشت .
_ من لوٹاں که جان بشوداں ! _بٹ ءِ چیپل گوئشت .
_ من هم ! _ چیپلک گوئشت .
_ من اژناگ کنئگ اوں ! _ بٹ ءِ چیپل گوئشت .
_ من هم ! _ چیپلک گوانک جت و سٹی کت آپ ءِ تها  .
_ مـَـدَت ! مَ …دَت ۔۔۔ !
_  وتا بدار ! ودیگاں ! _ بٹ ءِ چیپل گوئشت .
_ ب ووووول… ب ووووووول …  _ چه چیپلک ءِ دپ دراهت .
– بٹ ءِ چیپل ، چیپلک ءَ چه آپ کش اِت و دَر کــُت .
_ من رواں یک کمے دگه جان شوداں  . _ بٹ ءِ چیپل گوئشت .
_ من … من … نه ! _ چیپلک پسو دات .
٭٭٭٭٭٭٭٭٭٭٭٭٭٭٭٭